
DR.30.10.2017                                                        49                   

 
hinggalah penghuni flat di bandar raya akan mendapat faedah daripada bajet yang telah 
dibentangkan oleh Yang Amat Berhormat Perdana Menteri.  

Di samping itu, beberapa pembaharuan telah diperkenalkan seperti bantuan 
pesawah sebanyak RM200 untuk tiga bulan sementara menunggu padi masak. Ahli-ahli Yang 
Berhormat, saya orang kampung dapat merasakan denyut nadi petani-petani di kampung, 
RM200 mungkin tidak ada benda kepada kita tetapi kepada mereka, mereka cukup berterima 
kasih kepada kerajaan. Oleh kerana keperluan rakyat adalah banyak dan tiada hadnya, maka 
saya turut merasakan bahawa walaupun bajet inilah yang terbaik, ianya masih lagi belum 
cukup baik.  

Sekalipun Yang Amat Berhormat Perdana Menteri telah pun menambah sebanyak 
RM14.3 bilion ataupun hampir tujuh peratus berbanding dengan bajet pada tahun lalu. Saya 
perhatikan hampir 100 peratus kenaikan pergi kepada perbelanjaan mengurus berjumlah 
sebanyak RM234.3 bilion. Yang demikian, peruntukan untuk pembangunan pada tahun ini 
hampir sama dengan tahun lepas iaitu sebanyak hanya RM46 bilion sahaja.  

Saya sedar bahawa item-item tertentu di bawah belanja mengurus mengalami 
peningkatan terutamanya tentang gaji, tentang pencen dan bayaran balik hutang. Justeru 
ianya tidak boleh dielakkan, mestilah kita bayar. Apa pun, kita kena lihat kerana saya faham 
bahawa masalah yang dihadapi oleh kerajaan tetapi kita hendak faham, kita hendak tengok 
adakah bajet untuk development expenditure pada ketika ini adalah dipacu oleh private sector 
driven kerana ekonomi kita bergerak kalau tahun lepas sebanyak 4.2 peratus kepada 5.8 
peratus pada tahun ini. Tahun depan kita jangka hanya sebanyak 5 ke 5.5 peratus. Jadi 
peranan yang lebih besar akan diambil oleh private sector.  

Tuan Liew Chin Tong [Kluang]: Yang Berhormat Jasin. 

Datuk Seri Haji Ahmad bin Haji Hamzah [Jasin]: Ya.  

Tuan Liew Chin Tong [Kluang]: Saya tertarik dengan ucapan Yang Berhormat 
Jasin. Adakah Yang Berhormat setuju bahawa peruntukan pembangunan ini di tahap yang 
begitu rendah iaitu 16 peratus sahaja ataupun tidak setuju kerana tadi Yang Berhormat Jasin 
kata ini bajet yang paling baik di dunia tetapi nampaknya di sini ada sedikit Yang Berhormat 
Jasin tidak setuju.  

Datuk Seri Haji Ahmad bin Haji Hamzah [Jasin]: Itu sebab saya kata we are not 
perfect. There are areas that we can... 

Datuk Noor Ehsanuddin bin Mohd. Harun Narrashid [Kota Tinggi]: Yang 
Berhormat Jasin. 

Datuk Seri Haji Ahmad bin Haji Hamzah [Jasin]: ...Kita kena lihat kalau ada 
penambahbaikan. Ya.  

Datuk Noor Ehsanuddin bin Mohd. Harun Narrashid [Kota Tinggi]: Saya tertarik 
dengan hujahan daripada Yang Berhormat Jasin tentang development budget ataupun bajet 
pembangunan yang sejumlah RM46 bilion, hampir sama macam tahun lepas. Tadi Yang 
Berhormat Permatang Pauh ada sebut seolah-olah peratusan perbelanjaan ini bertambah 
kurang tetapi Yang Berhormat Kluang pun sebut dari segi sama ada kurang, ya atau tidak. 
Saya lihat bajet dari segi pengurusan bertambah, sudah tentulah kalau keseluruhannya 
bertambah RM282.5 bilion tadi, peratus RM46 bilion akan peratusannya bertambah kecil 
sedikit.  

Akan tetapi yang saya tertarik Yang Berhormat Jasin cakap, kita hendak melibatkan 
pembangunan ini, kerajaan lebih bertanggungjawab. Kita memacu transformasi ekonomi kita 
antara lain ialah memastikan kerangka kerja kita dibantu oleh pelaburan yang lebih besar 
daripada sektor swasta. Kita mengurangkan pergantungan kepada sektor awam kepada 
sektor swasta dan sekiranya walaupun ada pembangunan yang besar bajet dalam sektor 
awam, ianya mesti ditumpukan ke arah yang memberi antara lainnya multiplying factor atau 
kesan berganda yang besar yang menjadi enabler ataupun game changer. Jadi saya lihat 
sebenarnya tidak kecil, cuma keseluruhannya bertambah besar.  

Jadi saya ingat kefahaman pihak belah sana ini Yang Berhormat Jasin, agak 
dangkal sedikit tentang melihat keperluan pembangunan dalam bentuk mengurangkan 
bertanggungjawab kepada kerajaan. Jadi saya hendak tanya Yang Berhormat Jasin, adakah 
bajet ini sebenarnya lebih bertanggungjawab dalam erti kata yang sebenarnya. Terima kasih.  



hinggalah penghuni flat di bandar raya akan mendapat faedah daripada bajet yang telah dibentangkan oleh Yang Amat Berhormat Perdana Menteri. Di samping itu, beberapa pembaharuan telah diperkenalkan seperti bantuan pesawah sebanyak RM200 untuk tiga bulan sementara menunggu padi masak. Ahli-ahli Yang Berhormat, saya orang kampung dapat merasakan denyut nadi petani-petani di kampung, RM200 mungkin tidak ada benda kepada kita tetapi kepada mereka, mereka cukup berterima kasih kepada kerajaan. Oleh kerana keperluan rakyat adalah banyak dan tiada hadnya, maka saya turut merasakan bahawa walaupun bajet inilah yang terbaik, ianya masih lagi belum cukup baik. Sekalipun Yang Amat Berhormat Perdana Menteri telah pun menambah sebanyak RM14.3 bilion ataupun hampir tujuh peratus berbanding dengan bajet pada tahun lalu. Saya perhatikan hampir 100 peratus kenaikan pergi kepada perbelanjaan mengurus berjumlah sebanyak RM234.3 bilion. Yang demikian, peruntukan untuk pembangunan pada tahun ini hampir sama dengan tahun lepas iaitu sebanyak hanya RM46 bilion sahaja. Saya sedar bahawa item-item tertentu di bawah belanja mengurus mengalami peningkatan terutamanya tentang gaji, tentang pencen dan bayaran balik hutang. Justeru ianya tidak boleh dielakkan, mestilah kita bayar. Apa pun, kita kena lihat kerana saya faham bahawa masalah yang dihadapi oleh kerajaan tetapi kita hendak faham, kita hendak tengok adakah bajet untuk development expenditure pada ketika ini adalah dipacu oleh private sector driven kerana ekonomi kita bergerak kalau tahun lepas sebanyak 4.2 peratus kepada 5.8 peratus pada tahun ini. Tahun depan kita jangka hanya sebanyak 5 ke 5.5 peratus. Jadi peranan yang lebih besar akan diambil oleh private sector. Tuan Liew Chin Tong [Kluang]: Yang Berhormat Jasin. Datuk Seri Haji Ahmad bin Haji Hamzah [Jasin]: Ya. Tuan Liew Chin Tong [Kluang]: Saya tertarik dengan ucapan Yang Berhormat Jasin. Adakah Yang Berhormat setuju bahawa peruntukan pembangunan ini di tahap yang begitu rendah iaitu 16 peratus sahaja ataupun tidak setuju kerana tadi Yang Berhormat Jasin kata ini bajet yang paling baik di dunia tetapi nampaknya di sini ada sedikit Yang Berhormat Jasin tidak setuju. Datuk Seri Haji Ahmad bin Haji Hamzah [Jasin]: Itu sebab saya kata we are not perfect. There are areas that we can... Datuk Noor Ehsanuddin bin Mohd. Harun Narrashid [Kota Tinggi]: Yang Berhormat Jasin. Datuk Seri Haji Ahmad bin Haji Hamzah [Jasin]: ...Kita kena lihat kalau ada penambahbaikan. Ya. Datuk Noor Ehsanuddin bin Mohd. Harun Narrashid [Kota Tinggi]: Saya tertarik dengan hujahan daripada Yang Berhormat Jasin tentang development budget ataupun bajet pembangunan yang sejumlah RM46 bilion, hampir sama macam tahun lepas. Tadi Yang Berhormat Permatang Pauh ada sebut seolah-olah peratusan perbelanjaan ini bertambah kurang tetapi Yang Berhormat Kluang pun sebut dari segi sama ada kurang, ya atau tidak. Saya lihat bajet dari segi pengurusan bertambah, sudah tentulah kalau keseluruhannya bertambah RM282.5 bilion tadi, peratus RM46 bilion akan peratusannya bertambah kecil sedikit. Akan tetapi yang saya tertarik Yang Berhormat Jasin cakap, kita hendak melibatkan pembangunan ini, kerajaan lebih bertanggungjawab. Kita memacu transformasi ekonomi kita antara lain ialah memastikan kerangka kerja kita dibantu oleh pelaburan yang lebih besar daripada sektor swasta. Kita mengurangkan pergantungan kepada sektor awam kepada sektor swasta dan sekiranya walaupun ada pembangunan yang besar bajet dalam sektor awam, ianya mesti ditumpukan ke arah yang memberi antara lainnya multiplying factor atau kesan berganda yang besar yang menjadi enabler ataupun game changer. Jadi saya lihat sebenarnya tidak kecil, cuma keseluruhannya bertambah besar. Jadi saya ingat kefahaman pihak belah sana ini Yang Berhormat Jasin, agak dangkal sedikit tentang melihat keperluan pembangunan dalam bentuk mengurangkan bertanggungjawab kepada kerajaan. Jadi saya hendak tanya Yang Berhormat Jasin, adakah bajet ini sebenarnya lebih bertanggungjawab dalam erti kata yang sebenarnya. Terima kasih.